̑и іи҃се хрс̑тѐ бж҃е на́шъ, ми́ръ тво́й пода́вый человѣ́кѡмъ и прест҃а́гѡ дх҃а да́ръ, єщѐ въ житіѝ и съ на́ми сы́й, въ наслѣ́діе неѿе́млемое вѣ̂рнымъ при́снѡ подава́яй:явле́ннѣйше же сію̀ бл҃года́ть твои̂мъ учн҃кѡ́мъ и апс̑лѡмъ дне́сь низпосла́вый, и си́хъ устнѣ̀ ѻ́гненными утверди́вый язы̂ки, и́миже ве́сь ро́дъ человѣ́ческій бг҃овѣ́дѣніе свои́мъ язы́комъ въ слу́хъ у́ха пріи́мше, свѣ́томъ дх҃а просвѣти́хомся, и пре́лести я́коже тьмы̀ измѣни́хомся, и чу́вственныхъ и ѻ́гненныхъ язы̂къ раздая́ніемъ и преесте́ственнымъ дѣ́йствомъ є́же въ тя̀ вѣ́ры научи́хомся, и тебѐ бг҃осло́вити со ѻц҃е́мъ и ст҃ы́мъ дх҃омъ во єди́номъ бж҃ествѣ̀ и си́лѣ и вла́сти ѡзари́хомся!̀ у̀бо, ѻ́ч҃ее сія́ніе, существа̀ и єстества̀ єгѡ̀ неизмѣ́нное и недви́жимое начерта́ніе, исто́чниче прему́дрости и бл҃года́ти, ѿве́рзи и мнѣ̀ грѣ́шному устнѣ̀, и научи́ мя, ка́кѡ досто́итъ и ѡ и́хже потре́ба моли́тися:ты́ бо єсѝ вѣ́дый мно́гое грѣхѡ́въ мои́хъ мно́жество, но твоѐ бл҃гоутро́біе побѣди́тъ си́хъ безмѣ́рное:се́ бо стра́хомъ предстою́ ти, въ пучи́ну млс̑ти твоея̀ ѿча́яніе душѝ моея̀ пове́ргъ